La Facultat de Medicina i Odontologia acull una trobada per a acostar la investigació a les pacients de càncer de mama

## La Facultat de Medicina i Odontologia acull una trobada per a acostar la investigació a les pacients de càncer de mama

El Grup d’Investigació en Biologia en Càncer de Mama de l’Institut d’Investigació Sanitària INCLIVA i la Unitat de Càncer de Mama de l’Hospital Clínic Universitari de València han organitzat la III Trobada amb associacions de pacients per a abordar aquesta malaltia amb un enfocament integral. En l’acte, a la Facultat de Medicina i Odontologia de la Universitat de València, també s’ha informat sobre l’estat actual de les investigacions per a avançar en la prevenció, la detecció precoç i tractaments personalitzats del càncer de mama.

A la jornada han assistit representants de l’Associació de Càncer de Mama Metastàsic, Mou-te per Elles, Asociación de Mama Triple Negativo-Las Triples i Cáncer con Limón, entre d’altres, a més de pacients participants en projectes d’investigació d’INCLIVA, com REBECCA i MELIORA.

La trobada ha inclòs tres ponències, que han conclòs amb una taula redona, i ha incorporat, com a novetat respecte a edicions anteriors, tres tallers per a pacients, que han permés l’intercanvi de coneixements i informació sobre prevenció, diagnòstic i teràpies més efectives no sols quant a supervivència sinó també quant a l’impacte en la vida quotidiana.Al llarg del matí s’ha tractat també sobre aspectes generals de la participació ciutadana (importància, beneficis i desafiaments), així com sobre els diferents abordatges de la mateixa en la R+D+I en salut.

Marta Tapia Céspedes, del Grup d’Investigació en Biologia en Càncer de Mama d’INCLIVA i Unitat de Càncer de Mama de l’Hospital Clínic Universitari de València, en la seua presentació “Mirant al futur: REBECCA i MELIORA”, ha explicat els objectius d’aquests projectes europeus en els quals participa INCLIVA. En aquest sentit, ha recordat la finalitat de REBECCA, que investiga malalties cròniques induïdes pel càncer de mama a partir de dades reals obtingudes des de múltiples fonts.

Marta de la Fuente Lago, psicòloga sanitària, psicooncòloga, especialista en ansietat i estrés, de MFL Psicologia a la Corunya, s’ha centrat en “L’impacte emocional del càncer de mama”, i ha convidat a la reflexió i l’entrenament en eines pràctiques per a reconèixer, expressar i regular les emocions.

Eva Tamayo, del Grup d’Investigació en Exercici, Nutrició i Estil de Vida Saludable d’INCLIVA i Freshage Research Group de la Universitat de València i del Centre d’Investigació Biomèdica en Xarxa Fragilitat i Envelliment Saludable (CIBERFES), de l’Institut de Salut Carles III, ha destacat en la seua intervenció “Exercici físic i càncer” els beneficis que comporta la realització d’exercici físic en el càncer de mama. En aquest sentit, ha indicat les pautes sobre com començar i les recomanacions sobre el tipus d’exercicis, duració i freqüència, contraindicacions i alguns consells per a portar-ho a la pràctica.

**Tallers dirigits a pacients de càncer de mama**

Les pacients que han assistit a la trobada han pogut triar la participació en un dels tres tallers organitzats. La  UV hi ha col·laborat cedint un espai per a la celebració d’un dels tallers, que ha sigut impartit per  Jesús Adolfo Alarcón, doctor en Activitat física i Esport i professor de la Universitat Europea de Madrid, Marta de la Fuente Lago i Esther Jiménez, psicòloga sanitària, fundadora del centre SAFE Psicologia a Madrid, especialista en sexologia, teràpia de parella i trauma.

Imatges: 

Arxivat en:
Investigació a la UV
, Cultura Científica
, Difusió i comunicació científica
, Internacionalització recerca
, Recerca, innovació i transferència

## Altres Notícies

La Universitat de València convoca la II Jornada de Divulgació de Tesis per a estudiantat predoctoral

Les Illes de Calor Urbanes es monitoraran des de l'espai en una missió de l'ESA liderada científicament pel catedràtic José Antonio Sobrino

El telescopi espacial PLATO de l'ESA completa una fase clau en el seu camí a la recerca d'exoplanetes

Cercar

## Cerca avançada

Tipus
Cultura - Altres activitatsCultura - CinemaCultura - Congressos i jornadesCultura - Conferències i debatsCultura - ExposicionsCultura - LletresCultura - MúsicaCultura - PatrimoniCultura - Premis i convocatòriesCultura - Arts escèniquesEsportsEstudisInstitucionalRecercaCultura - Universitat-Societat

---

Formats
EntrevistaOpinióReportatge

Per data (format: dd/mm/aaaa)
Del
Al

S'ha d'omplir els dos camps

Cercar
Cercar